b"\n_START_ARTICLE_\nAbeczedarium Szlowenszko\n_START_SECTION_\nKnjiga\n_START_PARAGRAPH_\nGrafika sledita v glavnem Temlinu, vendar jezik v Abeczedariumu je druga\xc4\x8den od jezika v Temlinovem Malem katechismusu. Nekaj enakosti je pri desetih bo\xc5\xbejih zapovedih, npr. pri Temlinu Nemai drugi Bougov pouleg ino Zv\xc3\xbcna men\xc3\xa9, v Abeczedariumu Nei-mai dr\xc3\xbcgi Bo-gouv pouleg m\xc3\xa9-ne. Za \xc5\xa1 in \xc5\xbe pi\xc5\xa1 s in redkeje \xc5\xbf, tega tudi v zvezi \xc5\xbfz, kot s, za \xc4\x8d pi\xc5\xa1e poleg cs, ch, ali c\xc5\xbf. J ozna\xc4\x8duje z i, v primeru (vollye, je volje). Podvojeno pi\xc5\xa1e ll (kr\xc3\xa1ll, vollo), kon\xc4\x8dni -l pri samostalnikih ter pri preteklem dele\xc5\xbeniku, kar je tako kajkavski kot slovenski vpliv. Redko pi\xc5\xa1e u za v v za\xc4\x8detku (gerlo, kerv), tudi kon\xc4\x8dni -h (t\xc3\xa9mnih, douli). Kajkavske besede so npr. kotei, otec, poiti._NEWLINE_V Abeczedariumu je jezik bolj naslonjen na kajkavsko-hrva\xc5\xa1ko obliko, medtem ko v Temlinovem katekizmu je bli\xc5\xbeje pravemu prekmurskemu jeziku. Molitve so si zelo podobne in mo\xc4\x8dno pod vplivom kajkavske predloge. Toda prevod treh psalmov je mo\xc4\x8dno naslonjem na prevod Jurija Dalmatina, npr.: v 5. psalmu: \xe2\x80\xa6merkai na moje govorgeinye (Abeczedarium); merkaj na moje govorjenje (Dalmatin)._NEWLINE_Abeczedarium Szlowenszko in Mali katechismus sta polo\xc5\xbeila temelj prekmurskega knji\xc5\xbenega jezika, ki ga je potem kodificiral \xc5\xa0tefan K\xc3\xbczmi\xc4\x8d s svojim izgubljenim abecednikom ABC kni'snicza in katekizmom Male szlovenszki katekizmuss ter s prevodom Nove zaveze (Nouvi Z\xc3\xa1kon). Ohranil se je edino prevod Nove zaveze._NEWLINE_Miklo\xc5\xa1 K\xc3\xbczmi\xc4\x8d je leta 1790 izdal svoj abecednik, ki je ustvaril enotni \xc5\xa1olski pouk v prekmur\xc5\xa1\xc4\x8dini v \xc5\xa1olah Slovenske okrogline._NEWLINE_Leta 1786 Mihael Bako\xc5\xa1 je popravil in dopolnil Abeczedarium tako. Nepotrebne kajkavske izraze je nadomestil s prekmurskimi. Novi abecednik se je objavil pod naslovon Szlovenszki abeczed\xc3\xa1r v Po\xc5\xbeonu (danes Bratislava)."